«168 Ժամի» հետ զրույցում վրացի եվրոպագետ Կախա Գոգոլաշվիլին ասաց, որ չնայած Հայաստանում տեղի ունեցած իշխանափոխությունից հետո կար հավանականություն, որ կփոփոխվեն նաև ՀՀ արտաքին քաղաքական առաջնահերթությունները, Ռուսաստանի կամ ԵՄ-ի հետ հարաբերությունների ծավալները, ՀՀ-ԵՄ հարաբերությունների օրակարգը բավա­կանին հագեցած մնաց։ Գոգոլաշվիլին նկա­տեց, որ կարծես խորացման միտում չկա, սակայն նոր իշխանությունները պահպանում են այն նշաձողը, որը նախկին իշխանություններն են դրել ՀՀ-ԵՄ հարաբերություններում։ Նրա որակմամբ՝ ներկայիս փուլը դրական է կողմերի հարաբերությունների համար, քանի որ կա առաջընթացի սպասում։ Գոգոլաշվիլիի խոս­քով, և ԵՄ-ն որոշ ակնկալիքներ ունի Հայաս­տանից բարեփոխումների և միգրացիոն ապօ­րինությունների վերահսկման տեսանկյունից, և Հայաստանն ունի ակնկալիք, որ կսկսվեն վիզային բանակցությունները, և Հայաստանը, ինչպես և Վրաստանը, կստանա վիզային ազատականացում Եվրամիության հետ։ «Հարաբե­րությունների ամրության և հեռանկարայնու­թյան համար թեստային ժամանակաշրջան է։ Հայաստանի առջև է ՀՀ-ԵՄ համաձայնագիրը, այն պետք է վավերացվի: ԵՄ-ն ակնկալում է, որ բոլոր բարեփոխումները կիրականացվեն, հատկապես, երբ ՀՀ-ում նոր իշխանություններ են, որոնք բավականին հավակնոտ հայտարա­րություններով են հանդես գալիս ՀՀ վերափոխ­ման ծրագրերի տեսանկյունից, սա եվրոպա­կան ոգով է, նույն այդ բարեփոխումների հա­մար նման երկրներում տարիներ շարունակ պայքարել են եվրոպացիները, ուստի կա արդ­յունավետ աշխատանքի համար անհրաժեշտ մթնոլորտ։ Թե ինչպես սա կտեղափոխվի վի­զային ազատականացման բանակցություններ, դժվար է ասել, քանի որ այս հարցում Եվրոպա­կան միության երկրները բավականին լուրջ մարտահրավերների առջև են կանգնած, քանի որ մեր երկրները չեն կարողանում այնպիսի օրենսդրություն և վերահսկողություն սահմանել, որն ամբողջությամբ կլուծի ապօրինի միգ­րացիայի խնդիրը»,- նման տեսակետ հայտնեց Կախա Գոգոլաշվիլին։